Sunākste
Sunākste ir ciems Aizkraukles novada Sunākstes pagastā, pagasta centrs. Izvietojies pagasta vidusdaļā Lauces krastā autoceļu V956 un V926 krustojumā 36 km no Jaunjelgavas un 115 km no Rīgas. Sunākstē atrodas pagasta pārvalde, pamatskola, saieta nams, bibliotēka, pasts, veikals. Apdzīvotā vieta izveidojusies pie Sunākstes pagastnama un skolas; izaugusi Latvijas PSR laikā kā kolhoza «Sunākste» centrālais ciemats.